Paulo Dybala

**Paulo Bruno Exequiel Dybala** (Spanjisht: [ˈpawlo ðiˈβala]; lindur më 15 nëntor 1993) është një futbollist profesionist argjentinas i cili luan si sulmues për klubin italian Roma dhe kombëtaren argjentinase. Dybala konsiderohet si një nga lojtarët më të vlefshëm të botës dhe ka pseudonimin "La Joya" (Xhevahiri) për falë stilit të lojës krijues, shpejtësisë, talentit, teknikës dhe instiktit për gol. Tifozët e Palermos e quajnë "U Picciriddu" (Fëmij ose Djali në dialektin siçilian) për shkak se ai ishte i vogël kur firmosi me Palermon.

## Jeta e hershme
Dybala ka lindur në Laguna Larga, provinca e Córdobës, Argjentinë. Gjyshi i tij, Bolesław Dybała, ishte nga fshati Kraśniów në Poloni; ai u largua nga vendlindja e tij drejt Argjentinës në Luftën e Dytë Botërore. Disa nga familjarët e tij u zhvendosën në Kanada. Dybala ka gjithashtu një origjinë të pjesshme italiane nga stërgjyshja nga ana e mamasë, e cila ishte nga Provinca e Napolit.

## Karriera me klube
### Instituto de Córdoba
Në fillimet e karrierës së tij, Dybala fitoi pseudonimet *"La Joya"* dhe *"El pibe de la pensión"*. Ai bëri debutimin e tij si profesionist në Primera B Nacional (divizioni i dytë argjentinas) për klubin e qytetit të lindjes Instituto Atlético Central Córdoba në moshën 17 vjeçare. Gjithsej, ai luajti 40 ndeshje me klubin duke shënuar 17 gola;

### Palermo
[parapamje|majtas|Dybala duke ekzekutuar një goditje këndi për [U.S. Città di Palermo|Palermon në vitin 2015.]]

Më 29 prill 2012, presidenti i U.S. Città di Palermo, Maurizio Zamparini, njoftoi blerjen e Dybalës duke deklaruar: "Kemi marrë Paulo Dybalën – Sergio Agüeron e ri". Megjithatë, në të njëtën ditë, sekretari i përgjithshëm i Institutos, José Teaux, deklaroi se njeriu i kishte kishte kryer negociatat me Palermon nuk e kishte lejen për të shitur Dybalën. Pavarësisht kësaj, më 20 korrik, Palermo lëshoi një komunikatë ku njoftoi transferimin e Dybalës në një kontratë katër-vjeçare. Sipas dosjes financiare të klubit, shuma e transferimit ishte 8,64 milion €.

Dybala debutoi me klubin në një ndeshje të Serie A kundër Lazios. Ai shënoi dy golat e parë në Itali më 2 nëntor 2012 në fitoren 2–0 në shtëpi kundër Sampdorias. Dybala u dallua gjatë sezonit 2014–15 me Palermon, duke regjistruar dhjetë që në pjesën e parë të sezonit, duke formuar një dyshe të suksesshme sulmi me bashkëkombasin argjentinas Franco Vázquez. Performancat e tij bënë që ai të ishte objektiv i disa klubeve të mëdha në Evropë. Ai e mbylli sezonin me 13 gola dhe 10 asiste, duke qënë një nga asistuesit më të mirë të kampionatit.

### Juventus
Më 4 qershor 2015, Juventus njoftoi transferimin e Dybalës për 32 milion € (plus 8 milion € bonuse të ndryshme), me argjentinasin i cili firmosi një kontatë pesë-vjeçare. Atij j'u fanella me numrin 21, e cila ishte mbajtur së fundmi nga Andrea Pirlo, i cili ishte larguar gjatë verës. 

#### 2015–2018:Transferimi dhe tre dopieta titujsh në Itali
Më 8 gusht, ai u aktivizua si zëvëndësues në minutën e 61 të në vend të Kingsley Coman në ndeshjen e Superkupës Italiane kundër Lazios. Ai shënoi golin e dytë të ndeshjes në minutën e 73të me Juventusin që fitoi 2–0 në Shanghai. Më 30 gusht, Dybala shënoi golin e parë në kampionat për Juventusin në humbjen 2–1 në transfertë kundër Romës. Në 16 ndeshjet e para me *bardhezinjtë*, Dybala regjistroi gjashtë gola dhe dy asiste në të gjitha kompeticionet, duke pasur një mesatare një gol çdo 151 minuta, e cila ishte më e lartë se mesataret e Alessandro Del Pieros dhe Carlos Tevezit në sezonet e tyre debutue. Në historinë e klubit, vetëm Roberto Baggio kishte pasur një mesatare më të lartë shënimi se sa Dybala në sezonin debutues.

Dybala shënoi golin e tij të parë në Kupën e Italisë më 16 dhjetor në suksesin 4–0 kundër rivalëve të qytetit Torino. Më 23 shkurt 2016, ai shënoi golin e tij të parë në UEFA Ligën e Kampioneve në barazimin 2–2 në shtëpi kundër Bayern München në ndeshjen e parë të raundit të 16-tave të kompeticionit. Më 15 mars, një ditë para ndeshjes së kthimit, Juventus konfirmoi se Dybala do të mungonte për shkak të mbingarkesës së edemës së muskulit të tij të majtë të shputës së këmbës. Ai u rikthye në aksion më 20 mars në fitoren 4–1 në kampionat kundër Torinos, por pësoi një tjetër dëmtim, duke bërë që të zëvëndësohej. Më 21 prill, Dybala shënoi dy gola në triumfin 3–0 kundër Lazios, duke arritur në 16 gola në 31 ndeshje në kampionat, si dhe duke arritur golin e 20të në të gjitha kompeticionet. Ai e mbylli sezonin me 23 gola në të gjitha kompeticionet, përfshirë 19 në Serie A, me Juventusin që fitoi një tjetër kampionat.

[parapamje|upright|Dybala me [Juventus F.C.|Juventusin në vitin 2017.]]

Pas largimit në verë të Paul Pogba te Manchester United, Dybalës j'u ofrua fanella me numrin 10 nga klubi, por ai e refuzoi, duke zgjedhur të mbante numrin e tij aktual. Pasi trajneri Massimiliano Allegri vendosi të ndryshonte formacion, duke kaluar në 4–2–3–1, sezoni i ri e pa Dybalën të luante më poshtë në një rol organizatori mbrapa blerjes së re Gonzalo Higuaín. Ky ndërrim i rolit bëri që Dybala të shënonte më pak gola, për shkak se ai tashmë kishte edhe detyra mbrojtëse në fushë. Pasi hasi vështirësi për të shënuar në fillim të sezonit, Dybala realizoi golin e parë të sezonit 2016–17 më 27 shtator në fitoren 4–0 kundër Dinamo Zagreb në fazën e grupeve të Ligës së Kampioneve. Goli i tij i parë në Serie A erdhi më 2 tetor në fitoren 3–0 në transfertë kundër Empolit.

Më 11 prill, Dybala shënoi një dopietë në ndeshjen e parë çerek-finale të Ligës së Kampioneve, duke udhëhequr Juventusin drejtë një fitoreje 3–0 në Torino. Dy ditë më pas, ai firmosi një kontratë të re me klubin deri në qershor 2022. Më 3 qershor, Dybala luajti si titullar në finalen e UEFA Ligës së Kampioneve ku Juventusi u mposht 4–1 nga kampioni në fuqi Real Madrid, duke humbur mundësinë për të plotësuar një *tripletë* historike.

Më 4 gusht 2017, Dybala ishte një nga tre finalistët për çmimin "Sulmuesi i Sezonit 2016–17 i UEFA Ligës së Kampioneve". Pesë ditë më vonë, Juventus konfirmoi se Dybala do të merrte fanellën me numrin 10. Argjentinasi e nisi sezonin e ri 2017–18 më 13 gusht në ndeshjen e Superkupës Italiane kundër Lazios; dy golat e tij nuk ishin të mjaftueshme për Juventusin që u mposht 3–2. Dy ditë më pas, ai u rendit i gjashti për çmimin UEFA Lojtari më i mirë në Evropë 2017. Më 26 gusht, Dybala shënoi tregolëshin e parë në Serie A në fitoren 4–2 kundër Genoas. Ai shënoi një tjetër tregolësh më 17 shtator në fitoren 3–1 kundër Sassuolos; kjo ishte ndeshja e tij e 100të për Juventusin në të gjitha kompeticionet. Më 11 mars 2018, Dybala shënoi të dy golat e fitores 2–0 kundër Udineses në shtëpi, duke regjistruar golin e 100të si profesionist. Ai luajti ndeshjen e tij të 150të në Serie A në barazimin pa gola kundër SPAL më 17 mars.

#### 2018–2022: Vështirësitë dhe rikthimi në formë
parapamje|majtas|Dybala në aksion për Juventusin, 2 nëntor 2021.

Më 1 shtator 2018, Dybala luajti ndeshjen e tij të 100të me Juventusin në fitoren 2–1 kundër Parmës; ai u aktivizua si zëvëndësues në minutat e fundit. Ai shënoi tregolshin e tij të parë në Ligën e Kampioneve në fitoren 3–0 kundër Young Boys në fazën e grupeve. Në ndeshjen e rradhës në fazën e grupeve kundër Manchester United, ai shënoi golin e vetëm të fitores minimale 1–0 në Old Trafford. Me mbërritjen e yllit portugez Cristiano Ronaldo, Dybala u aktivizua shpesh jashtë pozicionit të tij të preferuar, duke u zhvendosur më poshtë nga trajneri Allegri gjatë sezonit 2018–19; si pasojë e këtij ndërrimi, si dhe disa dëmtimeve dhe vështirësive me trajnerin, forma e Dybalës ra në mënyrë drastike gjatë këtij sezoni. Kjo bëri që ai të shënonte vetëm pesë gola në 30 ndeshje në kampionat si dhe 10 gola në 42 ndeshje në të gjitha kompeticionet. Pavarësisht kësaj, Juventus u shpall kampione e Italisë sërisht.

Pas një sezoni zhgënjyes, Dybala ishte i lidhur fillimisht me një kalim në Premier Ligë te Manchester United dhe Tottenham Hotspur, por ai përfundimisht qëndroi te Juventus për sezonin 2019–20. Edhe pse ai nuk pritej të ishte titullar në formacionin e trajnerit të ri Maurizio Sarri, Dybala e fitoi vendin e titullarit falë performancave të tij; ai shënoi golin e parë të sezonit 6 tetor 2019 në fitoren 2–1 kundër Interit në Giuseppe Meazza. Kjo fitore bëri që Juventusi të kalonte *Zikaltrit* në renditje. Më 7 dhjetor, ai luajti ndeshjen e tij të 200të për Juventusin në të gjitha kompeticionet në humbjen 3–1 në Stadio Olimpico kundër Lazios.

Në finalen e Kupës së Italisë kundër Napolit më 17 qershor, pasi koha e rregullt dhe shtesa u mbyllën në barazim pa gola, Dybala humbi penalltinë e parë të Juventusit në gjuajtjet e penalltive, me gjuajtjen e tij që u prit nga Alex Meret; Napoli në fund do të fitonte ndeshjen 4–2. Në fund të sezonit, Dybala u shpall Lojtari më i mirë i Serie A për sezonin 2019–20. Ai e mbylli sezonin me 11 gola dhe 6 asiste, duke ndihmuar Juventusin të fitonte *Scudetton* për të nëntin vit rresht.

Dybala luajti ndeshjen e parë të sezonit 2020–21 më 20 tetor në ndeshjen hapëse të Juventusit në fazën e grupeve të Ligës së Kampioneve kundër Dynamo Kyiv; ai u aktivizua si zëvëndësues në pjesën e dytë me Juventusin që fitoi 2–0. Goli i tij i parë i sezonit erdhi më 4 nëntor në fitoren 4–1 kundër Ferencváros po në fazën e grupeve. Pasi qëndroi jashtë fushave për disa muaj për shkak të një dëmtimi, Dybala u rikthye më 7 prill 2021, duke shënuar golin e fitores në suksesin 2–1 kundër Napolit në kampionat. Më 12 maj, ai shënoi në fitoren 3–1 në transfertë kundër Sassuolos, duke arritur në kuotën e 100 gola me Juventusin; ai u bë lojtari i parë jo-evropian që e arrin këtë gjë.

Më 21 mars 2022, zyrtari i klubit Maurizio Arrivabene njoftoi se kontrata e Dybalës që përfundonte në fund të sezonit nuk do të rinovohej, duke cituar ndryshimin e projektit të klubit pas mbërritjes së sulmuesit serb Dušan Vlahović. Më 15 maj, Dybala njoftoi në rrjetet sociale se ai do të largohej nga Juventusi në përfundim të sezonit. Ai luajti ndeshjen e tij të fundit me klubin një ditë më pas kundër Lazios, duke u aktivizuar për 78 minuta para se të zëvëndësohej nga Martin Palumbo, për të cilën mori një duartrokitje në këmbë nga i gjithë stadiumi.

### Roma
Më 20 korrik 2022, Dybala u transferua te Roma në një marrëveshje tre-vjeçare.

## Karriera ndërkombëtare
[parapamje|upright=0.6|Dybala duke luajtur me Argjentinën kundër [Kombëtarja ruse e futbollit|Rusisë në vitin 2017.]]
Dybala kishte mundësi për të luajtur me Poloninë dhe Italinë për shkak të origjinës së familjes së tij, por ai deklaroi se ndihej argjentinas dhe do të përfaqësonte Argjentinën. Ai deklaroi në një intervistë: "Unë ndihem 100% argjentinas, nuk do të ndihesha i lumtur në një kombëtare që nuk do e ndjeja, të dëgjoj një himn që nuk është i imi, dhe të vesh ngjyrat që nuk më përkasin mua." por debutimi i tij erdhi 13 tetor në ndeshjen kualifikuese të Kupës së Botës 2018 kundër Paraguajit; ai u aktivizua si zëvëndësues në minutën e 75të në vend të Carlos Tevez. Në maj 2016, ai nuk ishte pjesë e listës përfundimtare me 23 lojtarë për turnanentin Copa América Centenario. Edhe pse Juventus këmbënguli se do t'a linin Dybalën të merrte pjesë në Lojërat Olimpike në Rio de Janeiro, ai u përfshi në listën fillestare me 35 lojtarë për turnamentin më 24 maj; megjithatë, ai u la jashtë listës përfundimtare.

Më 1 shtator 2016, Dybala u përjashtua me karton të kuq në fitoren 1–0 kundër Uruguajit në kualifikueset e Kupës së Botës 2018. Më 13 qershor 2017, ai asistoi golin e Joaquín Correas në fitoren 6–0 jashtë fushe kundër Singaporit në një ndeshje miqësore.

Në maj 2018, Dybala ishte një nga 35 futbollistët e thirrur nga Jorge Sampaoli për FIFA Kupën e Botës 2018 në Rusi; ai ishte gjithashtu edhe pjesë e listës finale me 23 lojtarë. Dybala debutoi për herë të parë në një Kupë Bote më 21 qershor në ndeshjen e dytë të Argjentinës në fazën e grupeve, duke u aktivizuar si zëvëndësues në minutën e 68të në vend të Enzo Pérez në humbjen 3–0 kundër Kroacisë. Kjo ishte ndeshje e vetme që ai luajti me këtë turnament, me Argjentinën që u eliminua në raundin e 16-tave nga Franca, e cila në fund do të shpallej fituese e edicionit.

Më 20 nëntor 2018, Dybala shënoi golin e parë për Argjentinën në fitoren 2–0 në ndeshjen miqësore kundër Meksikës. Në maj 2019, ai u përfshi nga trajneri Lionel Scaloni në listën paraprake me 40 futbollistë, dhe më pas në listën finale me 23 futbollistë për Copa América 2019. Në ndeshjen e fundit në fazën e grupeve kundër Katarit më 23 qershor, Dybala asistoi golin e Agüeros pasi kishte ardhur në fushë si zëvëndësues në vend të Lautaro Martínez; Argjentina fitoi ndeshjen 2–0 dhe përparoi në fazën me eliminim direkt. Në ndeshjen për vendin e tretë kundër Kilit më 6 korrik, Dybala luajti ndeshjen e parë si titullar në këtë dhe shënoi një gol me Argjentinën që fitoi ndeshjen 2–1 dhe medaljen e bronzit.

Më 1 qershor, Dybala shënoi një nga golat e fitores 3–0 të Argjentinës kundër Italisë në Finalissima 2022.

## Profili i lojtarit
### Stili i lojës
Dybala është një lojtar i shkathët, elegant, i shpejtë, i cili ka aftësi teknike të shkëlqyera dhe balancë të mirë. Ai gjithashtu njihet për gjuajtjet e fuqishme dhe të sakta nga distanca, driblimin, qëndrueshmërinë dhe kontrollin e topit në zona të hapsirë të kufizuar. Dybala është gjithashtu një lojtar shumë efikas në kundër-sulme, Dybala është një lojtar shumë puntor, i cili njihet për staminën dhe kontributin që ofron në mbrojtje kur ekipi i tij nuk është nën zotërimin e topit. Dybala është një lojtar i cili krijon raste shënimi për shokët e ekipit si dhe shënon vetë, kjo falë pasimeve të sakta, vizionit, kombinimeve me shokët e ekipit, aftësisë për t'i krijuar hapsira shokëve të ekipit si dhe falë gjuajtjeve të fuqishme dhe të sakta nga brënda dhe jashtë zone me të dyja këmbët. Pavarësisht se është lojtar shtatshkurtër, Dybala është i aftë të shënoj edhe gola me kokë, kjo falë shkathtësisë brënda zonës kundërshtare dhe aftësisë që ka për t'i marrë kohën mbrojtësve kundërshtar. Dybala është gjithashtu një ekzekutues i saktë i goditjeve të lira dhe penalltive. Pavarësisht talentit si futbollist, mentaliteti i tij, vazhdimësia dhe aftësitë si udhëheqës janë vënë në pikëpyetje shumë herë nga media.

### Pozicioni
Pozicioni kryesor i Dybalës është sulmues, por ai mund të mbulojë çdo pozicion ofensiv në fushë; ai e nisi karrierën e tij duke luajtur si anësor i majtë te Instituto në Argjentinë, por që pas kalimit në Itali ai u vendos në disa pozicione të ndryshme sulmuese, përfshirë sulmues kryesor, qëndër-sulmues dhe sulmues i dytë. Përveç këtyre roleve, ai ka mbuluar edhe role të tjera si mesfushor sulmues, sulmues i brëndshëm i djathë dhe sulmues i fshehur, i quajtur ndryshe "fallco 9". Në disa raste të rralla, ai ka luajtur edhe si anësor i tërhequr në krahun e djathë, duke prerë në qëndër dhe duke gjuajtur topin me hark me këmbën e tij të preferuar të majtë. Në vitin 2018, Allegri e quajti atë një mesfushor të kudondodhur (tuttocampista në italisht). Një tjetër pozicion në të cilin Dybala është aktivizuar është në rolin e organizatorit të tërhequr.

### Krahasimet
Stili i lojës i Dybalës është krahasuar me atë bashkëkombasve të tij Sergio Agüero, Carlos Tevez, Omar Sívori, Diego Maradona, dhe Lionel Messi, Alessandro Del Piero, Roberto Baggio; ky i fundit në vitin 2017 e përshkroi Dybalën si numrin 10 më të mirë në të ardhmen. Në rininë e tij, Dybala konsiderohej si një talentët më të mëdhenjë në botë; në vitin 2014, *Don Balón* e emëroi argjentinasin si një nga 100 talentët më të mirë të lindur në vitin 1993.

### Festimi i golit
Sa herë që shënon gol, Dybala ka festimin e tij autentik që quhet "maska"; në lidhje me këtë festim, ai ka komentuar: "Xhesti i maskës që bëjë unë është më shumë një mesazh se sa një festim goli. Është një maskë ideale që gladiatorët e përdorin për të luftuar. Ideja e kësaj festimi goli lindi në Doha kundër Milanit, pasi humbëm Superkupën.

## Jeta personale
Dybala mori pasaportën italiane më 13 gusht 2012, si pjesë e procesit të nevojshëm për të kryer transferimin e tij te Palermo; kjo gjë u bë për shkak se Federata Italiane e Futbollit lejonte vetëm dy lojtarë jo-evropian të ishin të regjistuar në klubet e Serie A. Dybala fillimisht kërkoi të merrte pasaportën polake falë origjinës së gjyshit të tij, por burokracitë dhe procesi ishin të ndërlikuara.

## Statistikat e karrierës
### Klube
### Kombëtarja
parapamje|257x257px|Dybala duke luajtur me Argjentinën në vitin 2022.

## Trofe
### Klube
;Palermo
*FIFA Kupa e Botës: 2022

## Referime 
## Lidhje të jashtme
*Paulo Dybala – Rekordi në kompeticionet e UEFA-s
*Profili te Football Database